
	Comisia pentru buget,

finanţe şi bănci
	
	Bucureşti, 12.03.2020 

Nr. 4c-2/124
PLx.69/2020


BIROUL  PERMANENT

AL

CAMEREI  DEPUTAŢILOR

Vă înaintăm,  alăturat, raportul asupra proiectului de Lege pentru aprobarea Acordului-cadru de împrumut dintre România şi Banca de Dezvoltare a Consiliului Europei (Proiectul privind Modernizarea infrastructurii judiciare în România), semnat la Bucureşti la 13 august 2019 şi la Paris la 2 septembrie 2019, trimis cu adresa nr. PLx.69/2020 din data de 24 februarie 2019, Camera Deputaților fiind prima Cameră sesizată. 
În raport cu obiectul şi conţinutul său, proiectul de Lege face parte din categoria legilor ordinare.
	PREŞEDINTE,

Sorin LAZĂR

RAPORT
asupra proiectului de Lege pentru aprobarea Acordului-cadru de împrumut dintre România şi Banca de Dezvoltare a Consiliului Europei (Proiectul privind Modernizarea infrastructurii judiciare în România), semnat la Bucureşti la 13 august 2019 şi la Paris la 2 septembrie 2019

În conformitate cu prevederile art. 94 și 114 din Regulamentul Camerei Deputaţilor, republicat, Comisia pentru buget, finanțe și bănci a fost sesizată, spre dezbatere în fond, în procedură de urgență, cu proiectul de Lege pentru aprobarea Acordului-cadru de împrumut dintre România şi Banca de Dezvoltare a Consiliului Europei (Proiectul privind Modernizarea infrastructurii judiciare în România), semnat la Bucureşti la 13 august 2019 şi la Paris la 2 septembrie 2019.

Conform prevederilor art.75 din Constituţia României, republicată şi ale art.112 din Regulamentul Camerei Deputaţilor, republicat, Camera Deputaţilor este prima Cameră sesizată.

La dezbaterea proiectului de lege s-a avut în vedere avizul favorabil al Comisiei juridice de disciplină şi imunităţi, precum şi al Consiliului Legislativ.

Proiectul de lege supus dezbaterii are în vedere realizarea a patru unităţi distincte din cadrul sistemului penitenciar român, care include următoarele componente: construirea unui penitenciar având 1000 locuri de detenţie, în localitatea Berceni, judeţul Prahova; construirea unui penitenciar având 900 locuri de detenţie în localitatea Unguriu, judeţul Buzău; construirea unei facilităţi de pregătire a personalului din penitenciare în localitatea Pantelimon, judeţul Ilfov; construirea unui centru pentru recuperarea capacităţii de muncă a ofiţerilor din penitenciare în localitatea Rodbav, judeţul Braşov. Beneficiarii finali sunt persoane private de liberate şi personal din Administraţia Naţională a Penitenciarelor.
În conformitate cu prevederile art. 61 din Regulamentul Camerei Deputaţilor, republicat, membrii Comisiei au examinat proiectul de lege menţionat mai sus, în şedinţa din data de 10 martie 2020.

La lucrările Comisiei și-au înregistrat prezența un număr de 25 deputați, din totalul de 27 de membri.

La dezbaterea acestui proiect de lege au participat, în calitate de invitați, reprezentanți ai Ministerului Finanțelor Publice.

În urma examinării proiectului de lege şi a opiniilor exprimate, deputații prezenți la lucrări, au hotărât cu unanimitate de voturi, să supună plenului Camerei Deputaţilor spre dezbatere şi adoptare, proiectul de Lege pentru aprobarea Acordului-cadru de împrumut dintre România şi Banca de Dezvoltare a Consiliului Europei (Proiectul privind Modernizarea infrastructurii judiciare în România), semnat la Bucureşti la 13 august 2019 şi la Paris la 2 septembrie 2019, cu amendamentele de tehnică legislativă, prezentate în Anexă.

Menționăm că inițiatorul a depus ultima pagină din Acord - traducerea oficială din limba engleză în limba română, certificată „conform cu originalul”, semnată şi ştampilată. Aceasta înlocuiește pagina corespunzătoare din forma înregistrată şi se regăsește în original, ataşată la prezentul raport. 


În raport cu obiectul şi conţinutul său, proiectul de lege face parte din categoria legilor ordinare.
	PREŞEDINTE,

Sorin LAZĂR
	SECRETAR,

Marilen-Gabriel Pirtea


Şef serviciu,
Giorgiana Ene

Consilier parlamentar,
 Iulia Cazan
Anexă 
AMENDAMENTE ADMISE
În urma examinării, Comisia propune adoptarea proiectului de lege cu următoarele amendamente:

	Nr. crt.
	Text INIŢIATOR 
	Text propus de Comisie

(autorul amendamentului)
	Motivarea amendamentelor propuse

	1. 
	L E G E

pentru aprobarea Acordului-cadru de împrumut dintre România şi Banca de Dezvoltare a Consiliului Europei (Proiectul privind Modernizarea infrastructurii judiciare în România), semnat la Bucureşti la 13 august 2019 şi la Paris la 2 septembrie 2019
	Titlul Legii se modifică şi va avea următorul cuprins:
L E G E

pentru aprobarea Acordului-cadru de împrumut dintre Banca de Dezvoltare a Consiliului Europei şi România, referitor la proiectul privind Modernizarea infrastructurii judiciare în România, semnat la Bucureşti la 13 august 2019 şi la Paris la 2 septembrie 2019
	Tehnică legislativă



	2. 
	Art.1. - Se aprobă Acordul-cadru de împrumut dintre România şi Banca de Dezvoltare a Consiliului Europei (Proiectul privind Modernizarea infrastructurii judiciare în România), în valoare de 177 milioane EUR, semnat la Bucureşti la 13 august 2019 şi la Paris la 2 septembrie 2019, denumit în continuare Acord-cadru de împrumut.
	Art.1. - Se aprobă Acordul-cadru de împrumut dintre Banca de Dezvoltare a Consiliului Europei şi România, referitor la proiectul privind Modernizarea infrastructurii judiciare în România, în valoare de 177 milioane EUR, semnat la Bucureşti la 13 august 2019 şi la Paris la 2 septembrie 2019, denumit în continuare Acord-cadru de împrumut.
	Tehnică legislativă



	3. 
	Art.2. - (1) Proiectul se implementează de către  Ministerul Justiției, prin intermediul Administrației Naţionale a Penitenciarelor, desemnată  agenţie de implementare a proiectului, căreia i se deleagă întreaga autoritate şi responsabilitate în realizarea proiectului.
(2) Ministerul Finanţelor Publice va încheia cu Ministerul Justiției şi cu Administrația Naţională a Penitenciarelor un acord subsidiar, prin care se vor stabili drepturile şi obligaţiile părţilor în aplicarea Acordului-cadru de împrumut.
(3) Administrația Națională a Penitenciarelor, în calitate de instituție publică responsabilă cu implementarea Proiectului, va încheia cu  beneficiarii  sau, după caz, unitățile care au bunurile în administrare protocoale privind implementarea activităților incluse în Acordul-cadru de împrumut, prin intermediul cărora se vor defini responsabilitățile ce revin fiecărei instituții în realizarea activităților.
	Nemodificat

	

	4. 
	Art.3. - (1) Cheltuielile reprezentând echivalentul în lei al valorii împrumutului, precum şi contribuţia părţii române, vor fi cuprinse în bugetul Administrației Naționale a Penitenciarelor, în limita sumelor aprobate anual cu această destinaţie prin legile bugetare anuale.
(2) Sumele alocate de la bugetul de stat reprezentând echivalentul în lei al valorii împrumutului şi contribuţia părţii române sunt evidenţiate în bugetul Ministerului Justiţiei, la o poziţie distinctă de transferuri.
	Nemodificat
	

	5. 
	Art.4. - Sumele trase din împrumut şi virate în contul de valută deschis pe numele Ministerului Finanţelor Publice la Banca Naţională a României se utilizează pe măsura necesităţilor de finanţare a deficitului bugetului de stat şi de refinanţare a datoriei publice guvernamentale, în conformitate cu prevederile Ordonanţei de urgenţă a Guvernului nr. 64/2007 privind datoria publică, aprobată cu modificări şi completări prin Legea nr. 109/2008, cu modificările și completările ulterioare.
	Articolul 4 se modifică şi va avea următorul cuprins:

Art.4. - Sumele trase din împrumut şi virate în contul de valută deschis pe numele Ministerului Finanţelor Publice la Banca Naţională a României se utilizează pe măsura necesităţilor de finanţare a deficitului bugetului de stat şi de refinanţare a datoriei publice guvernamentale, în conformitate cu prevederile Ordonanţei de urgenţă a Guvernului nr. 64/2007 privind datoria publică, publicată în Monitorul Oficial al României, Partea I, nr.439 din 28 iunie 2007, aprobată cu modificări şi completări prin Legea nr. 109/2008, cu modificările și completările ulterioare.
	Tehnică legislativă



	6. 
	Art.5. - Plata serviciului datoriei publice aferent împrumutului, respectiv rambursarea capitalului, achitarea dobânzilor, comisioanelor şi a altor costuri aferente împrumutului se asigură conform legislaţiei în vigoare privind datoria publică, prin mecanismul aferent finanţărilor rambursabile contractate de Guvern, prin Ministerul Finanţelor Publice, în vederea finanţării deficitului bugetului de stat şi refinanţării datoriei publice guvernamentale.
	Nemodificat
	

	7. 
	Art.6. - (1) Se autorizează Guvernul României ca, prin Ministerul Finanţelor Publice, de comun acord cu Banca de Dezvoltare a Consiliului Europei, să convină pe parcursul utilizării împrumutului, în funcție de condiţiile concrete de derulare a Acordului-cadru de împrumut, amendamente la conţinutul acestuia, care privesc modificări în structura împrumutului pe categorii, modificări de termene sau de beneficiari, precum şi orice alte modificări şi detalieri care nu sunt de natură să majoreze obligaţiile financiare ale României faţă de Banca de Dezvoltare a Consiliului Europei sau să determine noi condiţionări economice faţă de cele convenite iniţial între părţi.
(2) Amendamentele la Acordul-cadru de împrumut convenite cu Banca de Dezvoltare a Consiliului Europei potrivit alin. (1), se aprobă prin hotărâre a Guvernului.
	Nemodificat

